wannaphong/clean_thaiwikipedia huggingface dataset:
# โชเล่ย์ ดอกกระโดน
โชเล่ย์ ดอกกระโดน มีชื่อจริงว่า นิรัญ ช้างกลาง ประวัติ โชเล่ย์ ดอกกระโดน  เป็นนักแสดงตลกชาวไทย ยูทูบเบอร์ นักแสดงภาพยนตร์ พิธีกรรายการโทรทัศน์ เคยมีผลงานการแสดงอย่าง ระเบิดเถิดเทิง, โคตรเพชรฆาต, เจ้าบ่าวโค้งสุดท้าย, ฟอร์มาลินแมน ฯลฯ  เคยทำร้านอาหารชื่อร้าน โชเล่ย์ครัวปักษ์ใต้ แต่เกิดปัญหาต่างๆ เยอะมากสุดท้ายต้องปิด ต่อมาทำแผงหนังสือกำไรวันละประมาณ 200 บาท จนต้นปี พ.ศ. 2552 ออกมาทางสื่อเพื่อขอความช่วยเหลือ เนื่องจากต้องการของานทำ โดยพร้อมกลับเข้าสู่วงการบันเทิงอีกครั้ง

โดยชื่อ "โชเล่ย์" นั้นเจ้าตัวตั้งมาจากภาพยนตร์อินเดีย เรื่อง โชเล่ย์ ที่เคยโด่งดังมาก่อนในอดีต เนื่องจากเจ้าตัวในวัยเด็กชื่นชอบการดูภาพยนตร์อินเดียมาก

 สมาชิกในคณะ โชเล่ย์ ดอกกระโดน 

 ปองขวัญ ดอกกระโดน (พ.ศ. 2550 - 2560)
 ฝันใฝ่ ดอกกระโดน [จากนั้น เขาได้ออกจากคณะแล้วไปตั้งคณะเป็นของตัวเองและเปลี่ยนชื่อเป็น ฝัน ฝักใฝ่] (พ.ศ. 2559 - 2560)
อเล็กซ์ ดอกกระโดน (เสียชีวิตแล้ว)
เฉาก๊วย ดอกกระโดน

 ผลงาน 
 ละครโทรทัศน์ 
 ปี พ.ศ. 2542 เกมกามเทพ (/ช่อง 3)
ปี พ.ศ. 2543 นางเอกหลังบ้าน (/ช่อง 7)
ปี พ.ศ. 2545 อิเหนา (ช่อง 3) รับบทเป็น จรกา
ปี พ.ศ. 2546 บ้านนี้ผี(ไม่)ปอบ (/ช่อง 3) รับบทเป็น ระทม
ปี พ.ศ. 2547 เจ้าบ่าวโค้งสุดท้าย (/ช่อง 7)
ปี พ.ศ. 2561 เสน่ห์รักนางซิน (/ช่อง 3) รับบทเป็น พ่อของไข่นุ้ย คู่กับ จอย ชวนชื่น (รับเชิญทั้งคู่)
 ปี พ.ศ. 2563 ผมอาถรรพ์ (ดีวันทีวี/ช่อง 3) รับบทเป็น สัปเหร่อ
 ปี พ.ศ. 2564 โนราสะออน (รีไมน์ เค/ช่องวัน) รับบทเป็น ลุงโกชัย
 ปี พ.ศ. 2566 พระนคร 2410 (พอดีคำ/ช่องวัน) รับบทเป็น สุราช

 ซิทคอม 
 ปี พ.ศ. 2541 - 2547 ระเบิดเถิดเทิง (/ช่อง 5) รับบทเป็น ประสิทธิ์

 ภาพยนตร์ 
 ปี พ.ศ. 2546 คุ้งตะเคียน รับบทเป็น
 ปี พ.ศ. 2547 ฟอร์มาลินแมน รักเธอเท่าฟ้า รับบทเป็น
ปี พ.ศ. 2548 โคตรเพชฌฆาต รับบทเป็น
ปี พ.ศ. 2548 ก็เคยสัญญา รับบทเป็น

 รายการ 
 โจ๊กตัดโจ๊ก (2564) ซึ่งเป็นแชมป์กลุ่ม
# รุย กอชตา
รุย มานูแวล แซซาร์ กอชตา  หรือ รุย กอชตา  เป็นอดีตนักฟุตบอลอาชีพชาวโปรตุเกส เป็นประธานสโมสรไบฟีกาคนปัจจุบัน

กอชตาเกิดที่กรุงลิสบอน เมื่อวันที่ 29 มีนาคม ค.ศ. 1972 เริ่มเล่นฟุตบอลครั้งแรกกับไบฟีกา กับทีมเยาวชนในปี 1977-1990 ก่อนจะขึ้นมาเล่นให้ทีมชุดใหญ่ในปี 1990-1994 ลงเล่นไป 78 เกม 13 ประตู พาทีมคว้าแชมป์ปรีไมราลีกา 1 สมัย โปรตุเกสคัพ 1 สมัย และรองแชมป์ โปรตุกีสซูเปอร์คัพ 2 ครั้ง เคยถูกปล่อยยืมตัวในปี 1990-1991 กับสโมสร Fafe ก่อนที่จะย้ายมาเล่นที่อิตาลีกับฟีออเรนตีนาในถิ่นอาร์เตมีโอฟรังกี ด้วยค่าตัว 6 ล้านยูโร โดยสวมเสื้อหมายเลข 10 ของทีม และพาทีมคว้าแชมป์ โกปปาอีตาเลีย 2 สมัย ซูแปร์โกปปาอีตาเลียนา 1 สมัย ลงเล่นไป 215 เกม 38 ประตู 

ในปี 2000-01 รุย กอชตา ได้ย้ายไปที่ เอซี มิลาน ด้วยค่าตัวตัวสูงถึง 43.8 ล้านยูโร และสามารถพาทีมคว้าแชมป์มาได้มากมายทั้งเซเรีย อา 1 สมัย โกปปาอีตาเลีย 1 สมัย ซูแปร์โกปปาอีตาเลียนา 1 สมัย ยูฟ่าแชมเปียนส์ลีก 1 สมัย ยูฟ่าซูเปอร์คัพ 1 สมัย และรองแชมป์ อินเตอร์คอนติเนนตัลคัพ 1 ครั้ง ในปี 2003 ลงเล่นไป 124 เกม 4 ประตู

ในปี 2006  รุย กอชตา ได้ย้ายกลับไปเล่นที่ไบฟีกา ลงเล่นไป 43 เกม 5 ประตู ก่อนจะประกาศเลิกเล่นในปี 2008

กอชตาติดทีมชาติโปรตุเกสตั้งแต่ชุดเยาวชนอายุไม่เกิน 18,20,21 ปี ในปี 1990-1994 ก่อนจะขึ้นมาเล่นให้ทีมชาติโปรตุเกสในปี 1993-2004 ลงเล่นไป 94 เกม 26 ประตู กอชตา ถือได้ว่าเขาเป็นหนึ่งในกองกลางที่ยิ่งใหญ่มากที่สุดคนหนึ่งของยุโรปในยุคของเขาในตำแหน่งหมายเลข 10

รุย กอชตาเป็นนักฟุตบอลที่มีความโดดเด่นในด้านทักษะของการจ่ายบอล การส่งบอล การอ่านเกมอันเฉียบขาดและลูกยิงอันคมกริบในช่วงที่อยู่กับฟีออเรนตีนา รุย กอชตาไม่เคยได้เซเรีย อา กับฟีออเรนตีนาเลย ได้แค่แชมป์โคปปาอิตาเลียเพียง 2 ครั้งเท่านั้น แต่หลังจากนั้นช่วงชีวิตการค้าแข้ง รุย กอชตาก็ได้ย้ายไปเล่นให้กับทีมในลีกเดียวกันคือทีมรอสโซเนรี เอซี มิลาน และได้แชมป์เซเรีย อากับเอซี มิลานนั่นเอง

ปัจจุบัน
ในวันที่ 09 ตุลาคม 2021 รุย กอชตา ชนะการเลือกตั้งด้วยคะแนนเสียง 84.48% เขาเอาชนะผู้สมัครชิงตำแหน่งฟรานซิสโก เบนิเตซ ซึ่งได้รับ 12.24% ได้นั่งแท่นเป็นผู้อำนวยการกีฬาคนที่ 34 ของ S.L. Benfica List of S.L. Benfica presidents - Wikipedia จนถึงปัจจุบัน 

 เกียรติประวัติ 
 อดีตเป็นกับตันทีมฟีออเรนตีนา
 แชมป์กัลโช่ เซเรีย อา 2003-04
 แชมป์โคปา อิตาเลีย 1995-96,2000-2001,2002-03

สถิติ
สโมสร
"Matches in European Cups". RSSSF. Retrieved 8 July 2012.
สโมสรฤดูกาลลีกCupEuropeOtherTotalAppsGoalsAppsGoalsAppsGoalsAppsGoalsAppsGoalsFafe1990–9138600——386Total38600——386สปอร์ลิชบัวอีไบฟีกา1991–922143070103241992–932344140103251993–943453184204710Total78131021944011119ฟีออเรนตีนา1994–9531940——3591995–9634472——4161996–972821080103821997–9832352——3751998–9931107410—39141999–0030440142—4862000–012967220—388Total2153835102521027650เอซี มิลาน2001–0222010103—3332002–0325051180—4812003–042834060304132004–052414090103812005–062503340—323Total12441744734019211สปอร์ลิชบัวอีไบฟีกา2006–071403051—2212007–0829543122—4510Total43573173—6711Career Total498666919108129068497

ทีมชาติ
โปรตุเกสYearAppsGoals199372199451199573199611219974019985319999620001332001602002722003111200493Total9426

International goals
{| class="wikitable collapsible collapsed"
!colspan="7"|Rui Costa – goals for Portugal
|-
! # !! Date !! Venue !! Opponent !! Score !! Result !! Competition
# ยุทธการที่เอดจ์ฮิลล์
ยุทธการที่เอดจ์ฮิลล์  เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 23 ตุลาคม ค.ศ. 1642 ที่เมืองเอดจ์ฮิลล์ในเทศมณฑลวอริกเชอร์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยเจ้าชายรูเพิร์ตแห่งไรน์ กับฝ่ายรัฐสภาที่นำโดยรอเบิร์ต เดเวอรู เอิร์ลที่ 3 แห่งเอสเซกซ์ ผลของสงครามครั้งนี้ไม่มีฝ่ายใดแพ้ไม่มีฝ่ายใดชนะ ฝ่ายนิยมกษัตริย์เสียชีวิต 500 คนและบาดเจ็บ 1,500 คนส่วนฝ่ายรัฐสภาเสียชีวิตและบาดเจ็บเป็นจำนวนเท่ากัน
# ยุทธการที่สะพานโพวิก
ยุทธการที่สะพานโพวิก  เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 23 กันยายน ค.ศ. 1642 ที่เมืองวุร์สเตอร์ในเทศมณฑลวุร์สเตอร์เชอร์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ที่นำโดยเจ้าชายรูเพิร์ตแห่งไรน์ กับฝ่ายรัฐสภาที่นำโดยนายพันนาแทเนียล ไฟนส์ ผลของสงครามครั้งนี้ฝ่ายนิยมกษัตริย์ได้รับชัยชนะอย่างเด็ดขาด ความเสียหายของฝ่ายนิยมกษัตริย์มีผู้เสียชีวิตที่เป็นจำนวนเพียงเล็กน้อย ส่วนฝ่ายรัฐสภามีผู้เสียชีวิต 40 คนและบาดเจ็บอีก 100 คน
# ยุทธการที่เทอร์นัมกรีน
ยุทธการที่เทอร์นัมกรีน  เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 13 พฤศจิกายน ค.ศ. 1642 ที่หมู่บ้านเทอร์นัมกรีนในเทศมณฑลมิดเดิลเซกซ์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ที่นำโดยพระเจ้าชาลส์ที่ 1 กับฝ่ายรัฐสภาที่นำโดยเอิร์ลแห่งเอสเซกซ์และฟิลิป สกิปพอน ผลของสงครามครั้งนี้ฝ่ายรัฐสภาได้รับชัยชนะทางยุทธศาสตร์ ความเสียหายของฝ่ายนิยมกษัตริย์และฝ่ายรัฐสภามีเป็นจำนวนน้อยมาก

ในการต่อสู้ครั้งนี้เป็นผลให้ทั้งสองฝ่ายต่างก็ยึดที่มั่นของตนเองแต่ฝ่ายรัฐสภาประสบความสำเร็จในการหยุดยั้งกองทัพฝ่ายนิยมกษัตริย์ในการพยายามเดินทัพไปยังกรุงลอนดอนซึ่งถือว่าเป็นชัยชนะทางยุทธศาสตร์ เพราะการตั้งมั่นเป็นการบังคับให้พระเจ้าชาลส์และกองทัพของพระองค์ต้องถอยไปตั้งหลักระหว่างฤดูหนาวที่ออกซฟอร์ด

บทนำ
หลังจากยุทธการที่เอดจ์ฮิลล์ พระเจ้าชาลส์ก็ทรงยึดแบนบรีและทรงได้รับการต้อนรับจากประชาชนเมื่อเสด็จไปถึงออกซฟอร์ดเมื่อวันที่ 29 ตุลาคม เจ้าชายรูเพิร์ตแห่งไรน์ พระนัดดาของพระองค์ผู้เป็นแม่ทัพกองทหารม้า ก็ลงมาจากลุ่มน้ำเทมส์ ยึดแอบิงดัน, เอลส์บรี และเมเดนเฮดที่ทรงใช้เป็นที่ตั้งในความพยายามที่จะยึดวินด์เซอร์แต่ไม่ประสบความสำเร็จเพราะมีกำลังด้อยกว่าฝ่ายรัฐสภา หลังจากการต่อสู้ครั้งนี้แล้วนายทหารหลายคนก็มีความต้องการจะเจรจาสงบศึกกับฝ่ายรัฐสภาแต่เจ้าชายรูเพิร์ตไม่ทรงเห็นด้วยและมีพระประสงค์ที่จะเดินทัพต่อไปลอนดอน แต่พระเจ้าชาลส์ทรงเห็นด้วยกับกลุ่มนายทหาร ซึ่งทำให้เป็นโอกาสที่รอเบิร์ต เดเวอรู เอิร์ลที่ 3 แห่งเอสเซกซ์ แม่ทัพฝ่ายรัฐสภาฉวยโอกาสแซงและนำทัพกลับไปถึงลอนดอนเมื่อวันที่  8 พฤศจิกายน ยุทธการครั้งนี้เป็นยุทธการใหญ่ครั้งแรกของพระเจ้าชาลส์
# เจ้าชายรูเพิร์ตแห่งไรน์
รูเพร็ชท์แห่งฟัลทซ์ ดยุกแห่งบาวาเรีย  หรือในอังกฤษเรียก เจ้าชายรูเพิร์ตแห่งไรน์ ดยุกแห่งคัมบาร์ลันด์ (Prince Rupert of the Rhine, Duke of Cumberland) เป็นโอรสองค์รองของ ฟรีดริชที่ 5 เจ้าผู้ครองฟัลทซ์ กับเอลิซาเบธ สจวต สมเด็จพระราชินีแห่งโบฮีเมีย และเป็นพระนัดดาของสมเด็จพระเจ้าชาร์ลส์ที่ 1 แห่งอังกฤษ ผู้ที่พระราชทานบรรดาศักดิ์ให้พระองค์เป็นดยุกแห่งคัมบาร์ลันด์ และเอิร์ลแห่งโฮลเดอร์เนส 

เจ้าชายรูเพิร์ตทรงเป็นนักการทหาร, นักประดิษฐ์ และศิลปินสมัครเล่นในการทำภาพพิมพ์มัชฌิมรงค์ (mezzotint) เจ้าชายรูเพิร์ตทรงเป็นทหารมาตั้งแต่ยังทรงพระเยาว์ ทรงเริ่มด้วยการเข้าต่อสู้ต่อต้านสเปนในเนเธอร์แลนด์และในเยอรมนี เมื่อพระชนมายุได้ 23 พรรษาก็ทรงได้รับแต่งตั้งให้เป็นแม่ทัพผู้บังคับบัญชากองทหารม้าระหว่างสงครามกลางเมืองอังกฤษ แต่มาทรงพ่ายแพ้ในยุทธการเนสบีย์และทรงถูกขับจากเกาะอังกฤษ หลังจากนั้นก็ทรงเข้าร่วมกับฝ่ายกษัตริย์นิยมผู้ลี้ภัยอยู่ระยะหนี่ง  ต่อมาก็ทรงไปเป็นโจรสลัดอยู่ในบริเวณคาริบเบียน หลังจากการฟื้นฟูราชวงศ์อังกฤษเจ้าชายรูเพิร์ตก็เสด็จกลับอังกฤษและได้รับตำแหน่งเป็นผู้บังคับบัญชาราชนาวี, นักประดิษฐ์, ศิลปิน และทรงเป็นข้าหลวงคนแรกของบริษัทฮัดสันเบย์ (Hudson's Bay Company) เจ้าชายรูเพิร์ตมิได้ทรงเสกสมรสแต่ทรงมีโอรสธิดานอกสมรสสองคน และสิ้นพระชนม์เมื่อวันที่ 29 พฤศจิกายน ค.ศ. 1682 ที่เวสต์มินสเตอร์ในอังกฤษ
# เวิลด์เบสบอลคลาสสิก
เวิลด์เบสบอลคลาสสิก  เป็นการแข่งขันเบสบอลระหว่างประเทศ

 กฎการเล่น 
ทัวร์นาเม้นต์นี้แข่งกันในปี 2006 โดยรอบแรก จะแข่งกัน 4 ที่ 4 ประเทศ 16 ทีม ผู้ชนะ และ รองอันดับ 1 ไปที่รอบต่อไป โดยจะแบ่งเป็น 6 แมตช์ ดังนี้
แมตช์ 1 ทีม 1 เจอ ทีม 2 แมตช์ 2 ทีม 3 เจอ ทีม 4 แมตช์ 3 ผู้แพ้ 1 เจอ ผู้แพ้ 2 แมตช์ 4 ผู้ชนะ 1 เจอ ผู้ชนะ 2 แมตช์ 5 ผู้ชนะ 3 เจอ ผู้แพ้ 4 แมตช์ 6 ผู้ชนะ 4 เจอ ผู้ชนะ 5
ในรอบสองใช้กฎเดียวกัน รอบรองใช้กฎปกติ (กฎที่ใช้ในปีนี้)

 ผู้ชนะ 
 ครั้งที่ ปีเจ้าภาพ รอบชิงชนะเลิศ เข้ารอบรองชนะเลิศ จำนวนทีม  ผู้ชนะคะแนน  รองชนะเลิศ  อันดับที่ 3 อันดับที่ 412006    10–6Petco Park, San Diego 16220095–3(F/10)Dodger Stadium, Los Angeles 16320133–0AT&T Park, San Francisco 16420178–0Dodger Stadium, Los Angeles 1652023|
|3–2LoanDepot Park, Miami
|
|
|
|20
|-
|6!scope="row"|2026|align="left"| 
|colspan="5"|Future event|20
|-
|7!scope="row"|2030|colspan="7"|Future event''

 ทีมที่เข้าถึงสี่อันดับแรก 
หลังจากจบการแข่งขันเวิลด์เบสบอลคลาสสิกรอบชิงชนะเลิศแต่ละรายการ ผู้เล่นจากทีมที่แพ้จะได้รับเหรียญเงิน ตามด้วยผู้ชนะจะได้รับเหรียญทอง ทีมอันดับสามได้รับเหรียญทองแดงในวันแยกต่างหาก เวิลด์เบสบอลคลาสสิกไม่ได้จัดเพลย์ออฟอันดับที่ 3 ดังนั้นอันดับของทีมอันดับที่ 3 และอันดับที่ 4 จะถูกกำหนดโดยสหพันธ์เบสบอลและซอฟต์บอลโลก

+ ทีมที่เข้าถึงสี่อันดับแรกทีมเบสบอล ชนะเลิศ รองชนะเลิศ อันดับที่ 3อันดับที่ 4รวม3 (2006, 2009, 2023) –2 (2013, 2017) –51 (2017)1 (2023) –1 (2009)31 (2013) – –1 (2006)2 –2 (2013, 2017) – –2 –1 (2009)1 (2006) –2 –1 (2006) –1 (2023)2 – –1 (2009) –1 – –1 (2023) –1 – – –2 (2013, 2017)2

 แหล่งข้อมูลอื่น 
 Official website
# พล
พล หมายถึง กลุ่มคนที่รวมตัวกันเพื่อทำสงคราม แต่เมื่อตีความหมายเป็นอื่นๆ แล้ว สามารถหมายถึง
 อำเภอพล อำเภอหนึ่งของจังหวัดขอนแก่น
 พล ตัณฑเสถียร นักแสดงชาวไทย
 พลพล พลกองเส็ง นักร้องชาวไทย
 พล พลาพร  นักแสดงชาวไทย
 พลพจน์ พูลนิล นักแสดงชาวไทย
 พลพีร์ สุวรรณฉวี นักการเมืองชาวไทย
 พล นพวิชัย
 พล นิกร กิมหงวน หัสนิยาย ที่ประพันธ์โดย ป. อินทรปาลิต
 พล พต นายกรัฐมนตรีของประเทศกัมพูชาในปีพ.ศ. 2519 ถึงพ.ศ. 2522
# ศาลาไทย
thumb|ศาลาริมถนน

ศาลาไทย เป็นสถาปัตยกรรม มีลักษณะเป็นอาคารซุ้มโล่ง เป็นที่พบปะ นั่งเล่น ไว้หลบแดดหลบฝน ศาลาส่วนมากจะโล่งทั้ง 4 ด้าน พบได้ในประเทศไทย รวมถึงในวัด ในบ้าน สถานที่สาธารณะ ศาลาในวัดเป็นที่ฆราวาสฟังเทศนา คำสอนหรือประกอบพิธีทางศาสนา ที่เรียกว่า ศาลาการเปรียญ 

ในประเทศไทย ศาลายังใช้เป็นศาลาริมทาง สำหรับที่นักเดินทางพักผ่อน หย่อนคลาย ริมถนนบางแห่งยังเป็นป้ายรถเมล์ หรืออาจเป็นท่าเรือ รอเรือ ซึ่งอาจเรียกศาลาริมน้ำ
# ห้องแถว
ห้องแถว  หรือ ตึกแถว หรือชื่ออย่างเป็นทางการว่า อาคารพาณิชย์ เป็นสถาปัตยกรรมพื้นถิ่นประเภทหนึ่งของทั้งคนพื้นเมืองและคนเมืองในเอเชียตะวันออกเฉียงใต้ มีเอกลักษณ์ผสมผสานที่สื่อให้เห็นที่ศูนย์กลางประวัติศาสตร์ของเมืองส่วนมากและเมืองในท้องถิ่นนั้น

ห้องแถวเป็นที่อยู่อาศัยและทำการค้า ประกอบธุรกิจขนาดย่อม ที่เป็นการขายปลีกเป็นส่วนใหญ่ อาศัยอยู่ในชุมชนที่หนาแน่น ในแหล่งธุรกิจกลางเมืองและชุมชนรอบเมือง โดยชั้นล่างจะแบ่งเป็นร้านค้าย่อย ชั้นสองเป็นที่อยู่อาศัย ในกรณีสูงกว่านั้นอาจทำเป็นที่เก็บสินค้าชั่วคราว มักมีโครงสร้างเป็นคอนกรีตเสริมเหล็ก โดยวิวัฒนาการมาจากห้องแถวไม้และห้องแถวก่ออิฐถือปูนบัณฑิต จุลาสัย. บ้านไทย,- - กรุงเทพฯ โรงพิมพ์แห่งจุฬาลงกรณ์มหาวิทยาลัย, 2540 หน้า 87

ในกฎกระทรวงมหาดไทย ฉบับที่ 4 (พ.ศ. 2526) วิเคราะห์ศัพท์ ห้องแถว คือ อาคารที่พักอาศัย หรืออาคารพาณิชย์ ซึ่งปลูกสร้างติดต่อกันเป็นแถวเกินสองห้อง และประกอบด้วยวัตถุไม่ทนไฟเป็นส่วนใหญ่ ส่วน ตึกแถว จะประกอบด้วยวัสดุทนไฟเป็นส่วนใหญ่กฎหมายอาคาร จากการสำรวจของสำนักงานสถิติแห่งชาติในปี พ.ศ. 2551 พบว่าในประเทศไทย มีห้องแถวอยู่ร้อยละ 11.8 เป็นอันดับ 2 รองจากบ้านโดดซึ่งมีอยู่ร้อยละ 79.8สำนักงานสถิติแห่งชาติ, ตัวชี้วัดที่สำคัญ ผลสำมะโน/สำรวจ ของสำนักงานสถิติแห่งชาติ พ.ศ. 2551, หน้า 12
# วิทย์สรัช สุขวัฒนศิริ
วิทย์สรัช สุขวัฒนศิริ (ชื่อเล่น : เต้) เป็นนักร้อง และ นักธุรกิจชาวไทย เกิดเมื่อวันที่ 23 กรกฎาคม พ.ศ. 2526 เป็นคนกรุงเทพมหานคร ศึกษาที่คณะรัฐศาสตร์ มหาวิทยาลัยรามคำแหง และ มหาวิทยาลัยภาษาและวัฒนธรรมปักกิ่ง ปัจจุบันเป็นเจ้าของบริษัท ศิริวัฒน์ คอร์ปอเรชั่น (1976) จำกัด เป็นที่รู้จักในแวดวงการค้าจำหน่ายเครื่องอัดลม (ปั๊มลม) ซึ่งเป็นอุปกรณ์ที่ใช้ในอุตสาหกรรม นอกจากนี้เรายังมีโรงงานสำหรับผลิตถังพักลม ภายใต้ชื่อ “ดีเค ประกอบ” ตั้งอยู่ที่ ถนนเอกชัย เว็บไซต์อย่างเป็นทางการ

 ผลงานเพลง 
 อัลบั้มเดี่ยว 
อัลบั้ม ที่รักของใครสักคน
 ความหวังเล็กเล็ก
 รักกันครั้งหนึ่ง..คิดถึงตลอดไป
 ที่รักของใครสักคน
 โชคชะตากับความรัก
 เม็ดทรายในสายลม
 เราสองคนไม่ต่างกัน
 คนรักที่รักไม่ได้
 อยู่ก่อนได้ไหม
 คนที่เธอเกลียด
 ปาฏิหาริย์
 All About Love
 ความทรงจำ
(ออกจำหน่าย : 10 มีนาคม พ.ศ. 2552)

อัลบั้ม Make a Wish
 ฝากข้อความถึงดวงดาว
 คนที่อยู่
 ไม่เกลียดแต่ไม่รัก
 24 ชม. (Feat. แพรว คณิตกุล)
 อยู่เพื่อรัก อยู่เพื่อรอ
 ที่ทำนั้นรักกันหรือเปล่า
 คลื่นหัวใจ
 ก่อนบอกเลิก ขอบอกรัก
 กฎเกณฑ์คนแอบรัก
 คนสำคัญวันสุดสัปดาห์
(ออกจำหน่าย : 29 เมษายน พ.ศ. 2554)

 อัลบั้มพิเศษ 
อัลบั้ม School of Lucks
 ความทรงจำ
 อยู่ก่อนได้ไหม
(ออกจำหน่ายวันที่ 20 พฤศจิกายน พ.ศ. 2550 ร้อง 2 เพลง จากทั้งหมด 9 เพลง)

 ซิงเกิล 
พ.ศ. 2552
 Call Me Back
 Call Me Back Version 2

พ.ศ. 2553
 ก่อนบอกเลิกขอบอกรัก

พ.ศ. 2554
 คนที่อยู่

พ.ศ. 2563
 ถ้ามีอยู่จริง

 เพลงประกอบละคร 
 พ.ศ. 2550 เพลง ความทรงจำ จากละคร อเวจีสีชมพู ช่อง 3 และละคร สร้อยแสงจันทร์ ช่อง 3
 พ.ศ. 2552 เพลง ยิ่งใช่ก็ยิ่งไม่ใช่ จากละคร หน้ากากดอกซ่อนกลิ่น ช่อง 3
 พ.ศ. 2554 เพลง หัวใจดื้อรั้น จากละคร สุภาพบุรุษสะลึมสะลือ ช่อง 3 (เพลงนี้มี 2 เวอร์ชัน คือของเต้ วิทย์สรัช และ ปนัดดา เรืองวุฒิ)
 พ.ศ. 2554 เพลง อยากบอกให้รู้ไว้ ว่ารักเธอ จากละคร เจ้าหญิงหลงยุค ช่อง 7
 พ.ศ. 2561 เพลง ชั่วขณะหัวใจ จากละคร แก้วกุมภัณฑ์ ช่อง 3
 พ.ศ. 2563 เพลง ความทรงจำของหัวใจ (Cover Version) จากละคร ความทรงจำสีจาง ช่อง 3

 ผลงานพิธีกร 
 ออนไลน์ 
 พ.ศ. 2563 : ทางช่อง YouTube:Tay Vitsarach

 รางวัลอื่น ๆ 
 เข้ารอบ 1 ใน 50 หนุ่มโสดในฝัน ของนิตยสารคลีโอ 2007The CLEO 50 Most Eligible Bachelors 2007

 แหล่งข้อมูลอื่น 

 เว็บไซต์
 OfficialSite of Tae (GMember) 
 ประวัติของเต้ 

 เครือข่ายสังคม
# พระราชอำนาจ
พระราชอภิสิทธิ์  คือประมวลอำนาจ, สิทธิพิเศษ และข้อยกเว้นที่ยอมรับโดยกฎหมายจารีตประเพณี และบางครั้งในกฎหมายแพ่งที่เป็นของสถาบันพระมหากษัตริย์เท่านั้นIn Commonwealth realms, the wording "the Crown" is usually used in this context instead of "King or Queen" ซึ่งเป็นวิธีในการใช้อำนาจการปกครองของพระมหากษัตริย์ในการปกครองราชอาณาจักร พระราชอภิสิทธิ์บางข้ออาจจะได้รับการยุบเลิกโดยรัฐสภาแต่ในสหราชอาณาจักรการจะยุบเลิกต้องเป็นไปตามกระบวนการที่ระบุไว้เท่านั้น
# ยุทธการที่แอดวอลตันมัวร์
ยุทธการที่แอดวอลตันมัวร์  เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 30 มิถุนายน ค.ศ. 1643 ที่หมู่บ้านแอดวอลตันในเทศมณฑลเวสต์ยอร์กเชอร์ของอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยวิลเลียม คาเว็นดิช ดยุคแห่งนิวคาสเซิล-อัพพอน-ไทน์ที่ 1 กับฝ่ายรัฐสภาที่นำโดยเฟอร์ดิแนนโด แฟร์แฟกซ์ ลอร์ดแฟร์แฟกซ์ที่ 2 แห่งแคเมอรอน ผลของสงครามครั้งนี้ฝ่ายนิยมกษัตริย์ได้รับชัยชนะ
# ไททัส โอตส์
ไททัส โอตส์   (15 กันยายน ค.ศ. 1649 - 12/13 กรกฎาคม 1705) เป็นนักบวชชาวอังกฤษผู้สร้างข่าวลือเท็จเรื่องการคบคิดพ็อพพิชที่อ้างว่าเป็นการคบคิดของฝ่ายโรมันคาทอลิกที่จะปลงพระชนม์พระเจ้าชาร์ลส์ที่ 2 ข่าวลือนี้ทำให้มีผู้ถูกจับและถูกประหารชีวิตไปอย่างน้อย 15 คน  และเป็นผลทำให้ประชาชนเกิดมีความรู้สึกเป็นปฏิปักษ์ต่อโรมันคาทอลิกอย่างรุนแรงไปทั่วราชอาณาจักรอังกฤษระหว่างปี ค.ศ. 1678 ถึงปี ค.ศ. 1681 และในที่สุดก็เป็นสาเหตุที่นำไปสู่การออกร่างพระราชบัญญัติการยกเว้นผู้สืบราชบัลลังก์

 เบื้องต้น 
ไททัส โอตส์เกิดที่โอ้คแคมในอังกฤษเมื่อวันที่ 15 กันยายน ค.ศ. 1649 ซามูเอลบิดาเป็นนักบวชที่มาร์แชมในมลฑลนอร์โฟล์คPollock, John (1903). The Popish Plot: A study in the history of the reign of Charles II. London: Duckworth and Co. p. 3. ISBN 1-4179-6576-2 ก่อนที่จะมาเป็นแอนาแบ็พทิสต์ (Anabaptist) ระหว่างการปฏิวัติเพียวริตันPollock, John p.5 และกลับเข้ารับนิกายเชิร์ชออฟอิงแลนด์ในสมัยการฟื้นฟูราชวงศ์Alan Marshall, ‘Oates, Titus (1649–1705)’, Oxford Dictionary of National Biography, Oxford University Press, Sept 2004  ไททัสได้รับการศึกษาที่โรงเรียนเมอร์ชั้นท์เทย์เลอร์และต่อมาที่วิทยาลัยไคอัส, เคมบริดจ์ วิทยาลัยเซนต์จอห์น, เคมบริดจ์Venn, J. & J. A., Alumni Cantabrigienses, Cambridge University Press, 10 vols, 1922-1958 แต่ก็ถูกไล่ออกจากทั้งสองวิทยาลัยPollock, John p. 5  สองสามเดือนต่อมาโอตส์ก็เข้าเป็นนักบวชอังกลิคันและวิคคาร์ (Vicar) หรือนักบวชประจำวัดที่บ็อบบิงในมลฑลเค้นท์ ระหว่างนี้โอตส์ก็ถูกกล่าวหาว่าแจ้งความเท็จเกี่ยวหาว่าครูที่เมืองเฮสติงสเล่นเพื่อนเพศเดียวกัน (sodomy) โอตส์ถูกจำคุกแต่ก็หลบนีไปลอนดอนได้

ในปี ค.ศ. 1677 โอตส์ก็ได้รับตำแหน่งอนุศาสนาจารย์ประจำเรือ “แอ็ดเวนเชอร์” ในราชนาวีอังกฤษ แต่ต่อมาก็ถูกกล่าวหาในข้อหา “การเล่นสวาท” (ซึ่งเป็นข้อหาที่มีโทษถึงประหารชีวิตในอังกฤษในสมัยนั้น) แต่ก็ได้รับการผ่อนผันเพราะความที่เป็นเป็นอนุศาสนาจารย์

หลังจากออกจากราชนาวีแล้วโอตส์ก็เข้าทำงานกับสำนักโรมันคาทอลิกของดยุคแห่งนอร์โฟล์คในฐานะอนุศาสนาจารย์อังกลิคัน ในฤดูใบไม้ผลิปี ค.ศ. 1677 โอตส์ก็เข้าเป็นโรมันคาทอลิก ในขณะเดียวกันก็ตกลงที่จะร่วมเขียนจุลสารต่อต้านโรมันคาทอลิกต่างๆ กับอิสเรียล ทังก์ (Israel Tonge) ผู้ที่โอตส์พบผ่านทางบิดาAlan Marshall, ‘Tonge, Israel (1621–1680)’, Oxford Dictionary of National Biography, Oxford University Press, Sept 2004
# บูเช็คเทียน จอมนางเหนือแผ่นดิน
บูเช็คเทียน จอมนางเหนือแผ่นดิน  เป็นภาพยนตร์จีนชุด ในประเทศไทยออกฉายเมื่อปี พ.ศ. 2550 ถึง พ.ศ. 2552 ทางสถานีโทรทัศน์โมเดิร์นไนน์ทีวีออกฉายในวันจันทร์-พุธ เวลา 13.00-14.00 แต่ภายหลังได้เปลี่ยนเป็นเวลา 15.30-16.00 โดยบริษัทเอสทีแกรนด์มัลติมีเดียก็ได้รับลิขสิทธิ์จัดจำหน่ายภาพยนตร์จีนชุดนี้แต่เพียงผู้เดียวในประเทศไทย  เนื้อหาเล่าถึงเรื่องราวของพระนางบูเช็กเทียน ตั้งแต่ได้เป็นฮองเฮาในสมัยจักรพรรดิถังเกาจง เป็นฮองไทเฮาในสมัยจักรพรรดิถังจงจง-จักรพรรดิถังรุ่ยจง และเป็นจักรพรรดินีของจีนช่วงบั้นปลายของพระชนม์ชีพ

นักแสดงนำ
 หลิว เสี่ยวฉิง รับบท พระนางบูเช็คเทียน
 หวง เชิ่งอี รับบท เซีย เหย่าหวน
 เจียว เอินจวิ้น รับบท เหอหลาน หมินจื้อ
 หม่า เสี่ยวเว่ย รับบท จักรพรรดิถังเกาจง (รัชทายาทหลี่จื้อ)
 หยาง ซื่อ รับบท หลัว ปินหวัง
 โจว หยวนหลง รับบท หลี่ หง
 ซู่ เจิ้งหนาน รับบท เจ้าชายหลี่เซียน
 หลิว เหว่ยหมิง รับบท อู๋ เซินซื่อ
 หลิว เหวินฉี รับบท ซางกวน อี้
 เฉิง หลี่ชา รับบท สนมเว่ย
 โหว เหยิงเจิ้ง รับบท หลี่จี้
 เฉิน เล่ย รับบท หลี่ จิ่งเย่
 เจียง เฟิง รับบท เฉิน ซื่ออัง
# หยาง เย่
thumb
หยาง เย่ (จีน: 楊業; Pinyin: Yáng Yè) หรือ หยาง จีเย่ (จีน: 楊繼業; Pinyin: Yáng Jìyè) (?-ค.ศ.986) เป็นแม่ทัพคนสำคัญในประวัติศาสตร์จีน โดยเฉพาะในตำนานขุนศึกตระกูลหยาง เดิมเป็นแม่ทัพของราชวงศ์โฮ่วฮั่น และภายหลังถูกใส่ร้าย จึงพาครอบครัวมาพึ่งบุญของราชวงศ์ซ่ง จนได้เป็นแม่ทัพใหญ่ฝ่ายขวา หยาง เย่ เป็นบุคคลสำคัญของแผ่นดิน เป็นสามีของเฉอ ไซ่ฮวา เป็นพ่อของหยางซื่อหลาง หยางลิ่วหลาง ภายหลังตายลงพร้อมกับหยางต้า เอ่อร์ ซันหลาง ในศึกที่จินซาทาน
# เคนต์
เคนต์  เป็นมณฑลในอังกฤษในสหราชอาณาจักรที่ตั้งอยู่ทางตะวันออกเฉียงใต้ของสหราชอาณาจักร และเป็นหนึ่งใน “มณฑลรอบนครลอนดอน” (Home Counties)  เคนต์มีเขตแดนติดกับอีสต์ซัสเซ็กซ์, เซอร์รีย์ และนครลอนดอนและปริมณฑล และมีปากแม่น้ำเทมส์ขวางกับเอสเซ็กซ์ มณฑลภูมิศาสตร์เคนต์ประกอบด้วยเทศบาลมณฑลเคนต์ และรัฐบาลท้องถิ่นระดับเดียวของเมดเวย์ เคนต์ตั้งอยู่ไม่ไกลจากฝรั่งเศสที่แยกโดยช่องแคบอังกฤษและครึ่งทางระหว่างอุโมงค์ช่องแคบอังกฤษ 

เคนต์แบ่งการปกครองเป็นสิบสามแขวง: เซเวนโอกส์, ดาร์ทฟอร์ด, เกรฟแชม, ทันบริดจ์และมอลลิง, เมดเวย์, เมดสตัน, ทันบริดจ์เวลล์ส, สเวล, แอชฟอร์ด, แคนเตอร์บรี, เชปเวย์, เธนเน็ต และ โดเวอร์โดยมีเมืองหลวงของมณฑลอยู่ที่ เมดสตัน เดิมโรเชสเตอร์ และแคนเตอร์บรี เป็นเมืองที่มีฐานะเป็นนครแต่ปัจจุบันเมืองหลังเท่านั้นที่ยังเป็นนคร

ที่ตั้งของเคนต์ระหว่างลอนดอนและแผ่นดินใหญ่ยุโรปทำให้เป็นมณฑลหน้าด่านและเป็นยุทธภูมิในความขัดแย้งหลายครั้งเช่นในระหว่างยุทธการแห่งบริเตนระหว่างสงครามโลกครั้งที่สอง เคนต์ตะวันออกได้ชื่อว่าเป็น “Hell Fire Corner” ระหว่างความขัดแย้ง ระหว่าง 800 ปีที่ผ่านมาอังกฤษพึ่งเคนต์ในด้านกองเรือ ท่าเรือซิงก์ (Cinque Ports) ระหว่างคริสต์ศตวรรษที่ 12 ถึง 14 และอู่เรือแช็ทแธมในระหว่างคริสต์ศตวรรษที่ 16 ถึง 20 มีความสำคัญต่อความปลอดภัยและความมั่นคงของอังกฤษ ฝั่งทะเลฝรั่งเศสสามารถมองเห็นได้จากไวท์คลิฟฟ์สที่โดเวอร์ ในวันที่อากาศแจ่มใส

เคนต์เป็นอาณาบริเวณที่มีการเกษตรกรรมในด้านสวนผลไม้และการปลูกฮ็อปส์ที่ใช้ในการทำเบียร์ เคนต์ได้ชื่อว่าเป็น “สวนแห่งอังกฤษ”Kent loses its Garden of England title to North Yorkshire The Guardian 1 June 2006Garden of England title defended BBC 1 June 2006 อุตสาหกรรมหลักของเคนต์ก็ได้แก่การทำซีเมนต์ สินค้ากระดาษ และการสร้างเรือบินแต่ความสำคัญของอุตสาหกรรมเหล่านี้ลดถอยลง ทางด้านใต้และตะวันออกขึ้นอยู่กับอุตสาหกรรมการท่องเที่ยวและการเกษตรกรรม

เมือง Kent ยังเป็นเมืองที่มีหนึ่งในโรงเรียนประจำที่มีชื่อเสียงที่สุดในสหราชอาณาจักร Sevenoaks School เหมาะอย่างยิ่งสำหรับนักเรียนต่างชาติที่มองหาโอกาสในการพัฒนาตนเองทั้งด้านการเรียนและชีวิตในรั้วโรงเรียนประจำที่ปลอดภัยและอบอุ่นในเมือง Kent ที่สงบแต่ไม่ไกลจากลอนดอน
# ปัญจาบพริซันแมตช์
ปัญจาบพริซันแมตช์  เป็นหนึ่งในการปล้ำในกรงของ WWE 

 ลักษณะกรง 
กรงชนิดนี้แตกต่างจากกรงขนิดอื่นที่ไม่ใช่กรงเหล็กและเป็นคุกที่เคยใช้ขังนักโทษ แต่เดอะ เกรท คาห์ลี ได้นำมาใช้เป็นแมตช์การแข่งขัน เป็นคุกที่ถูกถักด้วยไม้ไผ่จากประเทศอินเดีย(แต่ WWE ใช้เหล็กทำกรงไม้ใผ่แทน) โดยในกรงเหล็กนั้นมีคุกอยู่ 2 ชั้นด้วยกันคือ

 กรงด้านใน 
เป็นคุกที่มีความยาวเท่ากับเส้นรอบรูปของขอบเวที ความสูง 1.2เมตร ไม่มีหลังคากรงไม่ไผ่ โดยมีประตูออกจากด้านใน 4 ด้าน  โดยประตูนี้จะถูกปิดไว้ จนกว่าจะมีนักมวยปล้ำมาขอให้กรรมการชักรอกเปิดออก ประตูจะเปิดออกภายใน 1 นาทีหากหมดเวลานี้ไปแล้ว ประตูจะถูกปิดตายทันที จึงต้องเปิดประตูที่เหลือเพื่อออกจากกรงด้านใน หากประตูปิดตายหมดก็จะทำให้ผู้ที่อยู่ด้านใน ออกมาได้ลำบากยิ่งขึ้น โดยด้านบนนั้น จะไม่มีหลังคาปิด นักมวยปล้ำสามารถปีนข้ามมาได้

 กรงด้านนอก 
คุกด้านนอกมีความยาวรอบคุกเท่ากับบริเวณรั้วกั้นคนดู ความสุงประมาณ 4.8 เมตร (คุกด้านใน+ความสูงของเวที) คุกด้านนอกนี้มีเพียงความสูงและเสี้ยนไม้ที่เป็นอุปสรรคในการปีนออก นักมวยปล้ำต้องปีนออกจากคุกโดยวิธีเดียว (ไม่มีการจับกด,ยอมแพ้,ดิสควอลิไฟล์เคชั่น,เคานท์เอ้าท์) หากใครลงถึงพื้นก่อนจะเป็นผู้ชนะ

 การแข่งขันที่เคยมีมา 
#MatchEventDate and LocationLength1The Undertaker defeated Big ShowThe Great American Bash (2006)July 23, 2006Indianapolis, Indiana21:352Batista defeated The Great KhaliNo Mercy (2007)October 7, 2007Rosemont, Illinois14:47
# ราชวงศ์ซ่ง (แก้ความกำกวม)
ราชวงศ์ซ่ง เป็นราชวงศ์โบราณที่เคยปกครองจีนมีอยู่ 2 ราชวงศ์ได้แก่

 ราชวงศ์ซ่ง (ค.ศ. 960-1279) สถาปนาโดยจักรพรรดิซ่งไท่จู่ (เจ้ากวงยิ่น)
 ราชวงศ์หลิวซ่ง (ค.ศ. 420-479) เป็นหนึ่งในราชวงศ์ยุคราชวงศ์เหนือใต้
# ไฉ่ซิ่งเอี้ย เทพเจ้าโชคลาภ
ไฉ่ซิ่งเอี้ย เทพเจ้าโชคลาภเป็นภาพยนตร์จีนชุดจากประเทศจีนที่เล่าถึงการลงมายังโลกมนุษย์ของไฉ่ซิ่งเอี้ย เทพเจ้าแห่งโชคลาภเพื่อทำให้ประชาชนนั้น
ร่ำรวยเงินทองและอยู่อย่างมีความสุขแต่ก็ยังมีศัตรูตัวฉกาจคือเทพเจ้าแห่งโชคร้าย